Օդրա Մաքդոնալդ

Օդրա Անն Մաքդոնալդ (անգլ.՝ Audra Ann McDonald, հուլիսի 3, 1970(1970-07-03), Բեռլին, Արևելյան Գերմանիա)՝ ամերիկացի դերասանուհի և երգչուհի, որը երկու անգամ արժանացել է «Գրեմմի» մրցանակի և ռեկորդային վեց անգամ հաղթել է «Թոնի» մրցանակը, դառնալով միակ դերասանուհին, ով ստացել է դերասանական բոլոր կատեգորիաների մրցանակները: Ինչպես նաև նա հայտնի է «Մասնավոր պրակտիկա» հեռուստասերիալում կատարած բժիշկ Նաոմի Բեննեթի դերով: Մաքդոնալդը վարում է ակտիվ համերգային կյանք, համերգներով հանդես գալով ԱՄՆ-ում: 2015 թվականին Մաքդոնալդը ներառված էր այս տարվա հարյուր ամենաազդեցիկ մարդկանց ցուցակում, ըստ Time ամսագրի:


== Վաղ տարիներ ==
Մաքդոնալդը ծնվել է Արևմտյան Բեռլինում, իսկ մեծացել է Ֆրեզնոյում, Կալիֆոռնիա: Նա երկու դստրերից ավագն էր և մանուկ ժամանակ եղել է հիպերակտիվ երեխա: Նա սովորել է Թեոդոր Ռուզվելտի անվան միջնակարգ դպրոցում, իսկ 1993 թվականին նա ավարտել է Ջուլիարդ դպրոցը:


== Կարիերա ==
2001 թվականին Մաքդոնալդը ստացել է իր առաջին «Էմմի» մրցանակը «Երկրորդական դերի լավագույն դերասանուհի» կատեգորիայով՝ Մայք Նիկոլսի «Վերջաբան» ֆիլմի համար: Ինչպես նաև հայտնվել է այնպիսի հեռուստասերիալներում, ինչպիսիք են «Սպանություն», «Կարգ ու կանոն. Հատուկ կորպուս», «Բեդֆորդի օրագրերը» և «Առևանգվածը»: 2006 թվականի դեկտեմբերի 31-ին Մաքդոնալդը երգել էր Նյու Յորկի ֆիլհարմոնիկ նվագախմբում: Իր ելույթում օգտագործվում էր ֆիլմերի երաժշտություն: 2007 թվականից 2011 թվականը Օդրա Մաքդոնալդը «Մասնավոր պրակտիկա» հեռուստասերիալում կատարել է բժիշկ Նաոմի Բեննեթի դերը: 4-րդ եթերաշրջանում դերասանուհին լքել է նախագիծը:


== Անձնական կյանք ==
2000-2009 թվականները Օդրան ամուսնացած էր բասիստ Պիտեր Դոնովանի հետ: Նախկին ամուսինները ունեն մեկ դուստր՝ Զոու Մադելին Դոնովան (ծնվել է 14.02.2001):
2012 թվականի հոկտեմբերի 6-ից Օդրին ամուսնացած է 2-րդ անգամ դերասան Ուիլլ Սուենսոնի հետ, որի հետ նա հանդիպել է 2 տարի: Ամուսինները ունեն մեկ դուստր՝ Սալլի Ջեյմս Մաքդոնալդ-Սուենսոն (ծնվել է 19.10.2016):


== Մրցանակներ եւ նոմինացիաներ ==
«Թոնի»
1994- Մրցանակ «Թոնի» մյուզիքլում կանացի լավագույն երկրորդական դերի համար- Carousel
1996- Մրցանակ «Թոնի» պիեսում լավագույն կանացի երկրորդական դերի համար- Master Class
1998- Մրցանակ «Թոնի» մյուզիքլում կանացի լավագույն երկրորդական դերի համար- Ragtime
2000- Մրցանակ «Թոնի» մյուզիքում լավագույն կանացի դերի համար- Marie Christine (նոմինացիա)
2004- Մրցանակ «Թոնի» պիեսում լավագույն կանացի երկրորդական դերի համար- A Raisin in the Sun
2007- Մրցանակ «Թոնի» մյուզիքում լավագույն կանացի դերի համար- 110 in the Shade (նոմինացիա)
2012- Մրցանակ «Թոնի» մյուզիքում լավագույն կանացի դերի համար- Porgy and Bess
2014- Մրցանակ «Թոնի» պիեսում լավագույն կանացի դերի համար- Lady Day at Emerson’s Bar and Grill
«Էմմի»
2001- Մրցանակ «Էմմի» ֆիլմում կամ մինի-սերիալում կանացի լավագույն երկրորդականդերի համար- «Վերջաբան» (նոմինացիա)
2008- Մրցանակ «Էմմի» ֆիլմում կամ մինի-սերիալում կանացի լավագույն երկրորդականդերի համար- «Չամիչը արևի տակ» (նոմինացիա)
«Գրեմմի»
2009- Լավագույն դասական ալբոմ- Rise and Fall of the City of Mahagonny
2009- Լավագույն օպերային գրառում- Rise and Fall of the City of Mahagonny


== Ծանոթագրություններ ==


== Արտաքին հղումներ ==
Audra McDonald at Nonesuch Records
Audra McDonald Archived 2011-07-18 at the Wayback Machine. — Downstage Center interview at American Theatre Wing.org
Audra McDonald’s February 5, 2007 interview on the Tavis Smiley Show (TV Interview)